Կառավարությունը որդեգրել է բյուջեի գումարներն արդյունավետ ծախսելու, գոտիները ձգելու քաղաքականություն, բայց ԱԺ բերված վերջին երկու նախագծերը հակառակ են փաստում: Խոսքը վերաբերում է Կառավարության ու ԱԺ-ի աշխատակազմերի ղեկավարի, նրանց օգնականների ու խորհրդականների աշխատավարձի բարձրացմանը և դատախազների ու քննիչների թոշակների ավելացմանը: Երկու նախագծերն էլ զարմացրել են իշխանության որոշ ներկայացուցիչների և, մեղմ ասած՝ հանրության զայրույթը շարժել: Եթե բարձրաբարձր կենսաթոշակների ու աշխատավարձերի հնարավորություն կա՝ ինչո՞ւ են անտեսվում դիցուք մեր անկախությունն իրենց արյամբ պաշտպանած ու այսօր մի կերպ գոյություն քարշ տվող ազատամարտիկները: